வணிக வானூர்திகளின் விபத்துக்களினதும் சம்பவங்களினதும் பட்டியல்

**வணிக வானூர்திகளின் விபத்துக்களினதும் சம்பவங்களினதும் பட்டியல்** (*List of accidents and incidents involving commercial aircraft*) எனப்படும் இந்த தொகுப்பு, வணிக வானூர்தியில் நடந்த விபத்துக்களும் சம்பவங்களும் பற்றிய ஒரு பட்டியலாக இருப்பதுடன், விபத்துக்களும் சம்பவங்களும் நிகழ்ந்த ஆண்டுகளும் இத்துடன் இணைக்கப்பட்டுள்ளது.

__NOTOC__

## 1910-கள் மற்றும் 1920-களில்

### 1919
[right|200px|thumb|[இத்தாலி|இத்தாலிய காப்ரோனி கா.48 வானூர்தி]]
* ஆகத்து 2-- **[[விங்புட் எயர் எக்ஸ்பிரசு விபத்து]]**  குட்இயர் விங்புட் எயர் எக்ஸ்பிரசு, இல்லினாய்சின் சிகாகோவில் உள்ள இல்லினாய்சு டிரஸ்ட் மற்றும் சேமிப்புக் கட்டிடத்தின் மீது தீப்பிடித்து மோதியது. உள்ளூர் பொழுதுபோக்கு பூங்காவிற்கு பயணிகளை ஏற்றிச் சென்றதில் பதின்மூன்று பேர் கொல்லப்பட்டனர்: விமானத்தில் இருந்த ஐந்து பேரில் மூன்று பேரும், தரையில் இருந்த பத்து பேரும், தரையில் இருந்த 27 பேர் காயமடைந்தனர்.
* ஆகத்து 2-- **[[1919 வெரோனா காப்ரோனி கா.48 விபத்து|வெரோனா காப்ரோனி கா.48 விபத்து 1919]]** (*1919 Verona Caproni Ca.48 crash*) 1919, ஆகத்து 2-இல்,  (*காப்ரோனி கா.48 Caproni Ca.48*) வகை வானூர்தி ஒன்று, இத்தாலியின் வெரோனா என்ற இடத்தில் விழுந்து நொறுங்கியது, இவ்விபத்தில் அனைவரும் கொல்லப்பட்டனர். (*பல்வேறு ஆதாரங்களின் படி 14, 15, அல்லது 17 பேர்கள்*).

### 1920
* டிசம்பர் 14-- **[[கோல்டர்ஸ் கிரீன் ஏண்ட்லி பேஜ் O/400 விபத்து 1920]]** லண்டனில் உள்ள கோல்டர்ஸ் கிரீனில், புறப்பட்ட பிறகு உயரத்தை அடையத் தவறியதால், ஏண்ட்லி பேஜ் O/400 விமானம் ஒரு மரத்தில் மோதி விபத்துக்குள்ளானது. இதில் வானூர்தியில் இருந்த எட்டு பேரில் நான்கு பேர் கொல்லப்பட்டனர்.

### 1921
* ஆகத்து 26-- **[[எஸ்.என்.இ.டி.ஏ பார்மன் கோலியாத் டிக்விங் 1921 (வானூர்தி விபத்து)]]** ஒரு எஸ்.என்.இ.டி.ஏ பார்மன் கோலியாத் டிக்விங் வானூர்தி, வட கடலில் மூழ்கியது. வானூர்தி மீட்கப்பட்டது, ஆனால் அதில் இருந்த இரண்டு பணியாளர்கள் காணாமல் போயிருந்தனர்.

### 1922
* மார்ச்சு 31-- **[[பெய்சிங்-ஆன் எயர்லைன்சு விபத்து 1922]]** பெய்சிங்-ஆன் எயர்லைன்சின்  ஏண்ட்லி பேஜ் O/7 வானூர்தி, பெய்சிங் நான்யுவான் வானூர்தி நிலையத்தில் தரையிறங்கும் போது மரங்களில் மோதி விபத்துக்குள்ளானது. இதில் சீனாவின் முதல் உயிரிழப்பு வானூர்தி விபத்து நிகழ்ந்தது.
* ஏப்ரல் 7-- **[[வானூர்திகளின் முதலாவது வான்வழிப் பயண நடுவிட மோதல்]]** (*1922 Picardie mid-air collision*), 1922, ஏப்ரல் 7-இல், 'பார்மேன் எஃப்.60' (*Farman F-60*) வகை வானூர்தியும், 'டி ஹாவிலாண்ட் டிஎச்.18 ஏ' (*de Havilland DH.18A*) ரக வானூர்தியும் பிரான்சின் பிக்கார்டி என்ற இடத்தில், வான்வழிப் பயண நடுவிட மோதலில் ஏற்பட்ட, விபத்தில் அனைவரும் (7 பேர்கள்) கொல்லப்பட்டனர்.

### 1923
* சனவரி 13-- **[[ஏரோமரைன் 75 கொலம்பசு சம்பவம் 1923]]** *(1923 Aeromarine 75 Columbus incident)* கியூபாவின் அவானாவிற்கு வடக்கே புளோரிடா சலசந்தியில் ஏற்பட்ட ஒரு பள்ளத்தில், கொலம்பசின் ஏரோமரைன் மேற்கிந்தியத் தீவுகள் எயர்வேசின் ஏரோமரைன் 75 என்ற  கடல் வானூர்தி வேகமாக மூழ்கியது, இது அமெரிக்க வானூர்திப் பயணத்தின் முதல் வானூர்தி விபத்து. இதில் ஒன்பது பயணிகளில் நான்கு பேர் கொல்லப்பட்டனர்.
* மே 14-- **[[மே 1923 எயார் யூனியன் பார்மன் கோலியாத் மோதல்]]** (*May 1923 Air Union Farman Goliath crash*), 1923 மே 14-இல், 'பார்மன் ஃஎப்60 கோலியாத்' (*Farman F.60 Goliath*) என்ற வகை வானூர்தி, பிரான்சின் மோன்சுறேஸ், சாம், பகுதியில் விபத்துக்குள்ளானதில், அனைவரும் (6 பேர்கள்) கொல்லப்பட்டனர்.
* ஆகத்து 27-- **[[ஆகத்து 1923 எயார் பார்மன் கோலியாத் மோதல்]]** (*August 1923 Air Union Farman Goliath crash*) எனும் இவ்விபத்து, 1923 ஆகத்து 27-ல், ஐக்கிய இராச்சியத்தின் "கென்ட்" கிழக்கு மல்லிங் (East Malling, Kent) என்ற இடத்தில் 'பார்மன் எப் 60 கோலியாத்' (*Farman F.60 Goliath*) வகை வானூர்தி, கட்டுபாட்டையிழந்த விபத்தில், ஒருவர் கொல்லப்பட்டு, ஒன்பது பேர் காயமடைந்தனர்.

* செப்டம்பர் 14-- **[[டைம்லெர் எயர்வேசு டி  கவிலாண்ட் டிஎச்.34 விபத்து 1923]]** *(1923 Daimler Airway de Havilland DH.34 crash)* இங்கிலாந்தின் பக்கிங் ஆம்சையரில் உள்ள இவிங்ஓவில் ஒரு டெய்ம்லர் ஏர்வே டி கவிலாண்ட் டிஎச்.34 அவசரமாக தரையிறங்க முயற்சிக்கும்போது நிலைதடுமாறி விபத்துக்குள்ளானது, அதில் பயணித்த ஐந்து பேரும் கொல்லப்பட்டனர்.

### 1924
[right|200px|thumb|டி ஹாவிலாண்ட் டிஎச். 34 ஜி-இபிபிடி [வானூர்தி]]
* திசம்பர் 24-- **[[1924 இம்ப்ரியல் எயார்வேஸ் டி கவிலாண்ட் டிஎச்.34 மோதல்]]** (*1924 Imperial Airways de Havilland DH.34 crash*) எனும் இவ்விபத்து, 1923, திசம்பர் 24-ல், இலண்டனின் புர்லே (*Purley*) எனும் பகுதியில் 'டி ஆவிவிலாண்ட் டிஎச்.34 ' (*de Havilland DH.34*) வகை வானூர்தியின், காரணம் அறியாத விபத்தில், அனைவரும் (8-பேர்கள்) கொல்லப்பட்டனர்.

### 1925
* சூன் 25-- **[[கேஎம்எல் போக்கர் எப்.III போரெட் டி மோர்மல் விபத்து 1925]]** *(1925 KLM Fokker F.III Forêt de Mormal crash)* பிரான்சின் போரெட் டி மோர்மல் அருகே ஒரு கேஎம்எல் போக்கர் எப்.III விபத்துக்குள்ளானதில், அதில் பயணம் செய்த நான்கு பேரும் கொல்லப்பட்டனர்.

### 1926
* ஆகத்து 18-- **[[ஆகஸ்டு 1926 ஏர் யூனியன் பிலெரியெட் 155 மோதல்]]** (*August 1926 Air Union Blériot 155 crash*) எனும் இவ்விபத்து, மோசமான வானிலையில் உடனடியாக தரையிறங்க முற்பட்டபோது இயந்திர கோளாறு காரணமாக 1926, ஆகத்து 18-ல், இங்கிலாந்தில் உள்ள 'அல்டிங்டன், கென்ட்' (*Aldington, Kent*) என்னுமிடத்தில் "ப்லேரியோத் 155"  (*Blériot 155*) வகை வானூர்தி விபத்துக்குள்ளானதில் 3-பேர் உயிரிழந்து 12-பேர் காயங்களுடன் தப்பினார்கள்.
* ஒக்டோபர் 2-- **[[அக்டோபர் 1926 ஏர் யூனியன் பிலெரியெட் 155 தீவிபத்து]]** (*October 1926 Air Union Blériot 155 crash*) எனும் இந்த வானூர்தி விபத்து, 1926, ஒக்டோபர் 2-ல், நடுவானில் தீப்பிடித்து, அவசரகால தரையிறக்க முயற்சியின்போது இங்கிலாந்து நாட்டின்  லே, கென்ட் (*Leigh, Kent*) என்னுமிடத்தில் மோதியதால் நிகழ்ந்த விபத்தில் அனைவரும் (7-பேர்கள்) உயிரிழந்தனர். 2 விமானிகளும், 5 பயணிகளும் பலியான இவ்விபத்து, வானூர்தியின் முதல் தீவிபத்தாகும்.

### 1927
* ஆகத்து 22-- **[[1927 கேஎல்எம் போக்கர் எப்.VIII விபத்து]]** (*1927 KLM Fokker F.VIII crash*) எனப்படும் இந்த வானூர்தி விபத்து, 1927, ஆகத்து 22-ல், இங்கிலாந்தின் அண்டர் ரிவர் (*Underriver*) (தமிழ்: கீழாறு) என்னும் நாட்டுப்புற பகுதியில் விபத்துக்குள்ளான "கேஎல்எம் ஃபோக்கர் எப்.VIII" (*KLM Fokker F.VIII*) வானூர்தி, வால்ப் பகுதி பழுது அல்லது கட்டமைப்புத் தோல்வியின் காரணமாக நிகழ்ந்ததாகும்.

### 1928
* சூலை 13-- **[[1928 இம்பீரியல் ஏர்வேஸ் விக்கேர்ஸ் வுல்கன் விபத்து]]** (*1928 Imperial Airways Vickers Vulcan crash*) எனப்படும் இந்த வானூர்தி விபத்து, 1928, சூலை 13-ல், "விக்கேர்ஸ் வுல்கன்" (*Vickers Vulcan*) எனும் வானூர்தி மூலம் நடந்தது.  இங்கிலாந்து லண்டன் 'புர்லே', 'சர்ரே' (*Purley, Surrey*) என்னும் பகுதி அருகே நிகழ்ந்த இவ்விபத்தில் 4-பேர் மாண்டு, 2 பேர் மீண்டனர்.

### 1929
[right|200px|thumb|ஹான்ட்லே பக்கம் டபிள்யூ.8பி ஜி-இபிபிஜி [வானூர்தி]]
* சூன் 17-- **[[1929 இம்பீரியல் எயார்வேசு டபிள்யூ 10 விபத்து]]** (*1929 Imperial Airways Handley Page W.10 crash*) என அறியும் இவ்வானூர்தி விபத்து, 1929, சூன் 17-ல், "ஹான்ட்லி பக்கம் டபிள்யூ 10" (*Handley  Page W.10*) எனும் வானூர்தி, ஆங்கிலக் கால்வாயின் நிலக்கூம்பு பகுதியில் இயந்திர செயலிழப்பு காரணமாக விபத்துக்குள்ளானதில்,  6-பேர் தப்பி, 7-பேர் கொல்லப்பட்டனர்.
* செப்டம்பர் 6-- **[[ஜாஸ்க் இம்பீரியல் எயர்வேசு டி ஆவிலாண்ட் எர்குலசு விபத்து 1929]]** *(1929 Jask Imperial Airways de Havilland Hercules crash)* ஈரானின் ஜாஸ்க் வானூர்தி நிலையத்தில் தரையிறங்கும் போது இம்பீரியல் எயர்வேசு டி ஆவிலாண்ட் எர்குலசு விபத்துக்குள்ளானது, அதில் பயணித்த ஐந்து பேரில் மூன்று பேர் கொல்லப்பட்டனர்.
* நவம்பர் 6-- **[[1929 லுஃப்தான்சா ஜங்கர்சு ஜி 24 விபத்து]]** (*1929 Luft Hansa Junkers G.24 Crash*) எனும் இவ்வானூர்தி விபத்து, 1929, நவம்பர் 6-ம் நாள், இங்கிலாந்தின் தென்கிழக்கு பிராந்தியத்தில்  'ஜங்கர்சு ஜி 24' (*Junkers G.24*) எனும் வானூர்தியில் நிகழ்ந்த விபத்தில், 7-பேர்கள் கொல்லப்பட்டு ஒருவர் உயிர் தப்பினார்.

## 1930-கள்

### 1930
* பிப்ரவரி 10-- **[[1930 எயார் யூனியன் பார்மேன் கோலியாத் விபத்து]]** (*1930 Air Union Farman Goliath crash*) எனும் இவ்வானூர்தி விபத்து, 1930, பிப்ரவரி 10-ல், இங்கிலாந்தின் மார்டன் வானூர்தி தளத்தில் (*Marden Airfield*) நிகழ்ந்த இவ்விபத்தில், 2-பேர் பலியானார்கள், 4-பேர்கள் காயங்களுடன் உயிர்பிழைத்தனர்.
* அக்டோபர் 5-- **[[ஆர் 101 வான் கப்பல் விபத்து]]** *(R101)* ஐக்கிய இராச்சியத்திலிருந்து பிரித்தானிய இந்தியாவிற்கு பிரித்தானியப் பேரரசின் உள்நாட்டு வான் கப்பல் 101, தனது முதல் பயணத்தின் பொது பிரான்சின் ஓய்சில் உள்ள அல்லோனில்  மழைக்கால இரவில் குறைந்த உயரத்தில் பறந்து கொண்டிருந்தபோது விபத்துக்குள்ளாகி எரிந்தது, அதில் பயணித்த 54 பேரில் 48 பேர் கொல்லப்பட்டனர், இது வரலாற்றில் மிக மோசமான உள்நாட்டு எயர்சிப்பின் பேரழிவாகும்.

### 1931
* மார்ச்சு 21-- **[[1931 அவ்ரோ பத்து தென் மேகத்தில் காணாமல் போன சம்பவம்]]** (*Southern Cloud*) எனும் இந்த வானூர்தி விபத்து சம்பவம், 1931-ம் ஆண்டு, மார்ச்சு 21-ம் நாளன்று நடந்தேறியது. ஆத்திரேலியாவின் நியூ சவுத் வேல்ஸ் மாநிலத்திலுள்ள பனி மலைகளின் பகுதியில் நிகழ்ந்த இச்சம்பவத்தில், 6 பயணிகள், 2 ஊழியர்கள் உட்பட 8-பேர்கள் (அனைவரும்) பலியாயினர்.
* மார்ச்சு 31-- **[[டி.டபிள்யூ.ஏ வானூர்தி 599]]** (*TWA Flight 599*) எனும் இந்த வானூர்தி சம்பவம், 1931, மார்ச்சு 31, அன்று,  ஃபோக்கர் எஃப்.10 (*Fokker F.10*) வகை வானூர்தி கட்டமைப்பு தோல்வியின் காரணமாக கேன்சஸ் புல்வெளிப் பகுதியில் விழுந்து நொறுங்கி விபத்துக்குள்ளானதில். பிரபல அமெரிக்கக் காற்பந்தாட்ட வீரர் கனுட் ரோக்கன் (*Knute Rockne*) என்பவரும், 7-பேர்களும் (அனைவரும்) கொல்லப்பட்டனர்.

### 1932

### 1933
right|200px|thumb|தேசிய ஏயர் மற்றும் ஸ்பேஸ் அருங்காட்சியகத்தில் போயிங் 247
* மார்ச்சு 31-- **[[1933 டிக்ஸ்முய்டி இம்பீரியல் ஏயர்வேசு விபத்து]]** (*1933 Imperial Airways Diksmuide crash*) எனும் இந்த அபாயகரமான வானூர்தி விபத்து, 1933, மார்ச்சு 28-ல், மேற்கு ஐரோப்பாவின் பெல்ஜியம் நாட்டிலுள்ள "டிக்ஸ்முய்டி" (*Diksmuide*) என்னுமிடத்தில் நாசவேலைக் காரணமாக சந்தேகிக்கப்படும் இவ்விபத்தில், 15-பேர்கள் (அனைவரும்) கொல்லப்பட்டனர்.
* அக்டோபர் 10-- **[[1933 யுனைடெட் ஏயர்லைன்சு போயிங் 247 நடுவானில் வெடிப்பு]]** (*1933 United Airlines Boeing 247 mid-air explosion*) எனும் இந்த நடு வான் வானூர்தி விபத்து, 1933, அக்டோபர் 10-ல், ஐக்கிய அமெரிக்காவின் இந்தியானா செஸ்டர்டன் (*Chesterton, Indiana*) பகுதியில் போயிங் 247 வானூர்தி விழுந்து நொறுங்கியது. இவ்விபத்தில் 7 பேர்கள் (அனைவரும்) பலியானார்கள்.
* டிசம்பர் 30-- **[[1933 இம்பீரியல் ஏயர்வேசு ருய்ச்சேலேடே விபத்து]]** (*1933 Imperial Airways Ruysselede crash*) எனும் இந்த வானூர்தி விபத்து, 1933, டிசம்பர் 30-ல், பெல்ஜியத்தின் ருய்ச்சேலேடே (*Ruysselede*) பகுதியில் "அவ்ரோ பத்து" வகை வானூர்தி, வானொலி கோபுரத்தில் மோதி விபத்துக்குள்ளானதில் 10 பேர்கள் (அனைவரும்) கொல்லப்பட்டனர்.

### 1934
right|200px|thumb|விபோட் 283 டி -12 இன் மாதிரி
* பிப்ரவரி 23-- **[[யுனைடெட் எயர்லைன்சு போயிங் 247 விபத்து 1934]]** *(1934 United Air Lines Boeing 247 crash)* மோசமான வானிலை காரணமாக யுனைடெட் ஏயர்லைன்சு போயிங் 247 வானூர்தி உட்டா பள்ளத்தாக்கில் மோதியதில், அதில் பயணம் செய்த எட்டு பேரும் உயிரிழந்தனர்.
* மே 2-- **[[ஏயர் பிரான்சின் விபுல்ட் 282டி விபத்து]]** (*Air France Wibault 282T crash*) எனும் இந்த வானூர்தி விபத்து, 1934 மே 9-ல், இங்கிலாந்தின் 'கென்ட்' (*Kent*) ஆங்கில கால்வாய்க்குள் (*English Channel*) விழுந்து மூழ்கியது. இவ்வானூர்தி விபத்தில், பயணித்த 6 பேர்களும் பலியாகினர்.
* சூலை 27-- **[[1934 சுவிஸ்ஏர் துட்லிகேன் விபத்து]]** (*1934 Swissair Tuttlingen accident*) என அறியும் இவ்வானூர்தி விபத்து, 1934, சூலை 27-ல், இடியுடன் (*Thunder*) கூடிய மழை காரணமாக, ஜெர்மனியின் 'துட்லிகேன்' (*Tuttlingen*) பகுதியில் 3,000 அடி உயரத்தில் இருந்து விழுந்து விபத்துக்குள்ளானதில், வானூர்தியின் சேவைப் பணியாளர்கள் 3 பேரும், பயணிகள் 9 பேரும்  (அனைவரும்) பலியாகினர்.
* அக்டோபர் 2-- **[[1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு]]** (*1934 Hillman's Airways de Havilland Dragon Rapide crash*) இது, 1934, அக்டோபர் 2-ல், மோசமான காலநிலை மற்றும் (விமானி பிழை(CFIT) காரணமாக, ஐக்கிய இராச்சிய ஆங்கிலக் கால்வாயிலிருந்து 4 மைல் தொலைவிலுள்ள 'ஃபோக்ஸ்டோன்' (*Folkestone*) பகுதியில்  விபத்துக்குள்ளானது. இவ்வானூர்தி விபத்தில், மொத்தமாக 7 பேர்கள் (பயணித்த அனைவரும்) பலியானார்கள்.
* டிசம்பர் 20-- **[[கேஎல்எம் டக்ளசு டிசி-2 விபத்து 1934]]** *(1934 KLM Douglas DC-2 crash)* ஆம்ஸ்டர்டாமில் இருந்து டச்சு கிழக்குத் தீவுகளின் படேவியாவுக்குச் செல்லும் வழியில் ஈராக் பாலைவனத்தில் ஒரு கேஎல்எம் டக்ளசு டிசி-2  விபத்துக்குள்ளானது. அதில் இருந்த ஏழு பேரும் கொல்லப்பட்டனர்.

### 1935
right|200px|thumb| விபத்துக்குள்ளான போயிங் 247 போன்ற ஒரு வானூர்தி 
* மே 6-- **[[டீடபிள்யுஏ வானூர்தி 6 (வானூர்தி விபத்து)]]** *(TWA Flight 6)* கலிபோர்னியாவின் லாஸ் ஏஞ்சல்ஸிலிருந்து அமெரிக்காவின் நியூ ஜெர்சியிலுள்ள நியூவார்க்கிற்கு மல்டி-லெக் வானூர்தியை இயக்கும் டக்ளஸ் டிசி-2 வானூர்தி டீடபிள்யுஏ , அட்லாண்டா, மேக்கன் அல்லது மிசௌரியின் கிர்க்ஸ்வில்லுக்கு அருகிலுள்ள விவசாய நிலத்தில் மோசமான தெளிவுத்திறன் மற்றும் குறைந்த எரிபொருள் காரணமாக விபத்துக்குள்ளானது; செனட்டர் பிரான்சன் எம். கட்டிங் உட்பட வானூர்தியில் இருந்த 13 பேரில் ஐந்து பேர் கொல்லப்பட்டனர்.
* அக்டோபர் 7-- **[[யுனைடெட் ஏர்லைன்சு 4]]** (*United Airlines Flight 4*) எனும் இது, 1935, அக்டோபர் 7-ல், போயிங் 247D வகை வானூர்தி  ஐக்கிய அமெரிக்காவின் சால்ட் லேக் நகரம் என்னுமிடத்திலிருந்து, ஐக்கிய அமெரிக்காவின் மற்றொரு பகுதியான செயென் புறப்பட்டு இயங்கிக்கொண்டிருந்தது. அதிகாலை 02:17 மணியளவில் செயென்  தகவல்தொடர்பு துண்டிக்கப்பட்டடு  விமானியின் பிழைக் காரணமாக நடந்த விபத்தில், விமான குழுவில் மூவரும், பயணிகள் 9 பேர்களும் மொத்தமாக 12 பேர்களும் (பயணித்த அனைவரும்) பலியானார்கள்.
* டிசம்பர் 10-- **[[1935 சபீனா சவோயா-மார்ச்செட்டி எஸ்.73 விபத்து]]** (*1935 SABENA Savoia-Marchetti S.73 crash*) எனும் இவ்விபத்து, 1935, டிசம்பர் 10-ல், வானூர்தி ஒன்று, இங்கிலாந்தின் டட்ஸ்பீல்ட் (*Tatsfield *) பிராந்தியத்தில், விமானிகளின் பிழையின் காரணமாக விழுந்தது நொறுங்கியதில், மொத்தமாக 11 பேர்கள் (பயணித்த அனைவரும்) பலியானார்கள்.

### 1936
* சனவரி 14-- **[[அமெரிக்கன் எயர்லைன்ஸ் வானூர்தி 1 (1936)]]** (*American Airlines Flight 1 (1936*) இது ஒரு வானூர்தி விபத்தின் சம்பவமாகும். அமெரிக்காவின்  லிட்டில் ராக் மாநகரத்திற்கு அருகே சதுப்பு நிலத்தில் 1936, சனவரி 14-ல்  நிகழ்ந்த இச்சம்பவத்தில், மூன்று சேவைப் பணியாளர்கள் உட்பட 17 பேர்கள் (பயணித்த அனைவரும்) கொல்லப்பட்டனர்.
* ஏப்ரல் 7-- **[[டி டபிள்யூ ஏ வானூர்தி 1]]** (*Transcontinental and Western Airways Flight 1 (TWA 1)*) என்றறிந்த இது, ஒரு வானூர்தி விபத்தின் நிகழ்வு. இது, 1936, ஏப்ரல்-7-ல், சுமார் காலை 10:20 மணியளவில் நிகழ்ந்த இச்சம்பவத்தில், 12 பேர்கள் கொல்லப்பட்டனர்.
* சூன் 16-- **[[வெள்ளை வால் கழுகு வானூர்தி விபத்து]]** (*Havørn Accident*) (*[[நோர்வே மொழி]]:Havørn-ulykken*) இது, 1936, சூன் 16-ல், "ஜங்கர்ஸ் ஜு 52" வானூர்தி, ஒரு மூடுபனி மலை பகுதியில் விழுந்து நொறுங்கியது. இந்த வானூர்தி விபத்தில், சேவைப் பணியாளர்கள் நால்வரும், பயணிகள் மூவரும், மொத்தமாக 7 பேர்கள் (பயணித்த அனைவரும்) பலியாயினர்.
* ஆகத்து 5-- **[[சிகாகோ மற்றும் தென்னக வானூர்தி 4]]** (*Chicago and Southern Flight 4*) 1936, ஆகத்து 5-இல், "லாக்கீட் மாடல் 10 எலெக்ட்ரா" வகை வானூர்தி ஒன்று, ஐக்கிய அமெரிக்காவின் மிசூரி ஆற்றின் அருகே விழுந்து நொறுங்கிய வானூர்தி விபத்தில், 8 பேர்கள் (பயணித்த அனைவரும்) பலியாயினர்.
* டிசம்பர் 9-- **[[1936 கேஎல்எம் கிராய்டன் விபத்து]]** (*1936 KLM Croydon accident*) எனும் இது, 1936, டிசம்பர் 9-இல், கேஎல்எம் வானூர்தி நிறுவனத்தின் "டக்ளஸ் டிசி 2-115ஈ" (*Douglas DC-2-115E*) வகை "லிஜ்ச்ட்டர்" (*Lijster (Turdidae*) எனும் வானூர்தி விபத்தில், பணியாளர்கள் மூவரும், பயணிகள் 12 பேர்களும் கொல்லப்பட்டு, இருவர்கள் காயங்களுடன் உயிர்தப்பினார்கள்.
* டிசம்பர் 27-- **[[யுனைடெட் ஏர்லைன்ஸ் பயணம் 34]]** (*United Airlines Trip 34*) எனும் இது, 1936, டிசம்பர் 27-இல், யுனைடெட் ஏர்லைன்ஸ் நிறுவனம் இயக்கி வந்த "போயிங் 247டி" (*Boeing 247D*) வகை வானூர்தி, லாஸ் ஏஞ்சலஸ் பகுதியில் விபத்துக்குள்ளானதில், 12 பேர்கள் (பயணித்த அனைவரும்) கொல்லப்பட்டனர்.

### 1937
* சனவரி 12-- **[[மேற்கத்திய எயார் எக்சுபிரசு வானூர்தி 7]]** (*Western Air Express Flight 7*) இது, 1937, சனவரி 12-இல்  நிகழ்ந்த இவ்விபத்தில், வானூர்தி சேவைப் பணியாளர் ஒருவரும், பயணிகளில் நால்வரும் மாண்டுபோக, குழுவில் இருவரும், பயணிகள் 6 பேரும் காயங்களுடன் மீண்டனர். மேலும், இந்நிகழ்வில் சர்வதேசப் புகழ்பெற்ற "மார்ட்டின் அண்டு ஓசா ஜான்சன்" என்பவர் இறந்தது குறிப்பிடத்தக்கது.
* பிப்ரவரி 19-- **[[1937 ஆத்திரேலிய ஏர்லைன்சு சடின்சன் விபத்து]]** (*1937 Airlines of Australia Stinson crash*) இது, 1937,  பிப்ரவரி 19-இல், ஆத்திரேலிய ஏர்லைன்சுக்கு சொந்தமான "ஸ்டின்சன் மாடல் ஏ" (*Stinson Model A*) வகையைச் சார்ந்த, வானூர்தி விபத்தில், 2 விமானிகளும், 3 பயணிகளும் கொல்லப்பட்டனர்.
* மார்ச்சு 25-- **[[டீடபிள்யூஏ வானூர்தி 15ஏ (வானூர்தி விபத்து)]]** *(TWA Flight 15A)* டக்ளசு டிசி-2 வானூர்தியான டீடபிள்யூஏ 15ஏ, பென்சில்வேனியாவின் கிளிப்டனில் பனிக்கட்டிகள் குவிந்ததால் விபத்துக்குள்ளானது. இதில் 13 பயணிகள் மற்றும் பணியாளர்கள் கொல்லப்பட்டனர்.
* மே 6-- **[[இன்டன்பர்க் பேரிடர்]]** (*Hindenburg disaster*) எனும் இது, 1937, மே 6 இல் நடந்த ஒரு வான்கப்பல் விபத்தாகும். அமெரிக்காவின் நியூ செர்சி மாநிலத்திலுள்ள மான்செசுடர்நகரியம் பகுதியில் நடந்த இவ்விபத்தில், 13 பயணிகளும், 22 பயணச் சேவைப் பணியாளர்களும், மற்றும் தரையில் ஒரு சேவைப் பணியாளரும் மொத்தம் 36 பேர்கள் கொல்லப்பட்டு, எஞ்சிய 62 பேர்கள் காயங்களோடு உயிர்தப்பினார்கள்.
* நவம்பர் 16-- **[[சபேனா ஒஒ-ஏயுபி ஆஸ்டெண்ட் பொறிவு|சபேனா ஜங்கர்சு யூ 52 விபத்து]]** இது, 1937, நவம்பர் 16 இல் பெல்ஜியம், ஆஸ்டெண்ட் நகரத்தின் அருகே நடந்த வானூர்தி விபத்தாகும். இவ்விபத்தில், 7 பயணிகளும், 4 பயணச் சேவைப் பணியாளர்களும், மொத்தம் 11 பேர்கள் (அனைவரும்) கொலையுண்டனர்.

### 1938
* சனவரி 10-- **[[வடமேற்கு ஏர்லைன்சு வானூர்தி 2 (வானூர்தி விபத்து)]]** (*Northwest Airlines Flight 2*), 1938, சனவரி 10 இல் அமெரிக்காவின், கல்லடின் கவுண்டி, மொன்டானா பகுதியில் நடந்த வானூர்தி விபத்தாகும். இவ்விபத்தில், 8 பயணிகளும், 2 பயணச் சேவைப் பணியாளர்களும், மொத்தம் 10 பேர்கள் (அனைவரும்) கொல்லப்பட்டனர்.
* சனவரி 11-- **[[சமோவன் கிளிப்பர் (வானூர்தி விபத்து)]]** (*Samoan Clipper*), 1938, சனவரி 11 இல் அமெரிக்க சமோவா, தலைநகர் பாகோ பாகோ பகுதியில் நிகழ்ந்த வானூர்தி விபத்தாகும். இவ்விபத்தில், பயணிகள் அல்லாத 7 பயணச் சேவைப் பணியாளர்களும், (அனைவரும்) கொல்லப்பட்டனர்.
* மார்ச்சு 1-- **[[டீ டபியூ ஏ வானூர்தி 8 (வானூர்தி விபத்து)]]** (*1938 Yosemite TWA crash*), 1938, மார்ச்சு 1 இல் வெவோனா, கலிபோர்னியா, மாடெரா "யோசெமிட்டி தேசிய பூங்கா" அருகே நிகழ்ந்த வானூர்தி விபத்தாகும். இவ்விபத்தில், 6 பயணிகள், மற்றும் 3 பணியாளர்களும், (அனைவரும்) பலியாகினர்.
* சூலை 28-- **[[அவாய் கிளிப்பர் (வானூர்தி விபத்து)]]** (*Hawaii Clipper*), 1938, சூலை 28 இல், மேற்கத்திய அமைதிப் பெருங்கடலில், காணாமற்போன வானூர்தி விபத்தாகும். இவ்விபத்தில், 6 பயணிகள், மற்றும் 9 சேவைப் பணியாளர்களும், (அனைவரும்) பலியாகினர்.
* ஆகத்து 24-- **[[கிவேலின் சம்பவம் (வானூர்தி விபத்து)]]**சீனா தேசிய விமானப் போக்குவரத்துக் கழகத்தால் இயக்கப்படும் டக்ளஸ் டிசி-2 ரக குவைலின் வானூர்தி, சப்பானிய படைத்துறை விமானத்தால் சுட்டு வீழ்த்தப்பட்டது. அதில் பயணித்த 17 பேரில் 14 பேர் கொல்லப்பட்டனர். இது ஒரு பொதுமக்கள் விமானத்தின் முதல் சுட்டு வீழ்த்தப்பட்ட நிகழ்வாகும்.
* அக்டோபர் 25-- **[[1938 கீமா விபத்து]]** அல்லது **1938 கயீமா பொறிவு** (*1938 Kyeema crash*), 1938, அக்டோபர் 25 இல், ஆத்திரேலியாவின், விக்டோரியாவிலுள்ள "தண்டேனாங் மலைப்பகுதியில் நிகழ்ந்த வானூர்தி விபத்தாகும். இவ்விபத்தில், 14 பயணிகள், மற்றும் 4 சேவைப் பணியாளர்களும், (அனைவரும்) கொல்லப்பட்டனர்
* நவம்பர் 4-- **[[1938 யேர்சி வானூர்தி நிலையப் பேரழிவு]]** (*1938 Jersey Airport disaster*), 1938, நவம்பர் 4 அன்று, காலை 10:50 க்கு, யேர்சியின், யேர்சி வானூர்தி தளத்தின் அருகில்  நிகழ்ந்த வானூர்தி விபத்தாகும். இவ்விபத்தில், 12 பயணிகள், மற்றும் 1 பயணச் சேவைப் பணியாளர்களும், மற்றும் தரையில் ஒருவருமாக மொத்தம் 14 பேர்கள் (அனைவரும்) கொல்லப்பட்டனர்

### 1939
* சனவரி 13-- **[[வடமேற்கு எயர்லைன்சு வானூர்தி 1]]** (*Northwest Airlines Flight 1*), 1939, சனவரி 13 இல் "மொன்டானா, கசுடர் கவுன்டி" (*Custer County, Montana*), மைல்சு மாநகர வானூர்தி தளத்தின் அருகில் நிகழ்ந்த வானூர்தி விபத்தாகும். இவ்விபத்தில், 2 பயணிகள், மற்றும் 2 பணியாளர்களும், மொத்தம் 4 பேர்கள் (அனைவரும்) கொல்லப்பட்டனர்
* சனவரி 21-- **[[இம்பீரியல் எயர்வேசு மிதவை வானூர்தி நீரில் இறக்கம் 1939]]** (*1939 Imperial Airways flying boat ditching*), 1939, சனவரி 21 இல் அத்திலாந்திக்குப் பெருங்கடலில் மூழ்கி நிகழ்ந்த வானூர்தி விபத்தாகும். 8 பயணிகள், மற்றும் 5 பணியாளர்களுடன் நடந்த இவ்விபத்தில், 2 பயணிகள், மற்றும் 1 பணியாளரென, 3 பேர்கள் கொல்லப்பட்டு எஞ்சிய 10 பேர்கள் காயங்களோடு உயிர்தப்பினர்.
* ஆகத்து 13-- **[[பான் அமெரிக்கன் சிக்கோர்க்சுகி எஸ்-43 பொறிவு 1939]]** (*1939 Pan Am Sikorsky S-43 crash*), 1939, ஆகத்து 13 இல், பிரேசிலின், இரியோ டி செனீரோவிலுள்ள "குவனபாரா குடா" பகுதியில் நிகழ்ந்த வானூர்தி விபத்தாகும். 12 பயணிகள், மற்றும் 4 பணியாளர்களுடன் நடந்த இவ்விபத்தில், 10 பயணிகள், மற்றும் 4 (அனைத்து பணியாளரும்) பணியாளரென, 14 பேர்கள் கொல்லப்பட்டு எஞ்சிய 2 பயணிகள் மட்டும் உயிர்தப்பினர்.

## 1940-கள்
### 1940
* சூன் 14-- **[[கலேவா வானூர்தி (வானூர்தி விபத்து)]]** (*Kaleva (airplane*); எஸ்டோனியாவின் தாலினில் இருந்து பின்லாந்தின் எல்சின்கிக்கு செல்லும் வழியில் ஏரோ ஜங்கர்ஸ் ஜூ 52 என்ற ஏரோ வானூர்தி  1631, அமைதி காலத்தில் பின்லாந்து வளைகுடாவில் இரண்டு சோவியத் குண்டுவீச்சுக்காரர்களால் சுட்டு வீழ்த்தப்பட்டது; அதில் இருந்த ஒன்பது பேரும் கொல்லப்பட்டனர்.
* ஆகத்து 31-- **[[லவெட்ஸ்வில்லே வானூர்திப் பேரழிவு]]** (*Lovettsville air disaster*); லவெட்ஸ்வில்லே வானூர்தி விபத்தில், பென்சில்வேனியா ஒன்றிய எயர்லைன்சு 19, டக்ளசு டிசி-3ஏ, அமெரிக்க வர்ஜீனியாவின் லவெட்ஸ்வில்லில் கடுமையான இடியுடன் கூடிய மழையின் போது விபத்துக்குள்ளானது; அதில் இருந்த 25 பேரும் இறந்தனர்.
* நவம்பர் 8-- **[[டெய்ச் லுப்தான்சா யூ 90 விபத்து 1940]]** (*1940 Deutsche Lufthansa Ju 90 crash*);  ஜெர்மனியின் சாக்சனியில் உள்ள ஷோன்டைச்சென் அருகே டெய்ச் லுப்தான்சா யூ 90 விமானம் வால் பனிக்கட்டியிடல் காரணமாக விபத்துக்குள்ளானது, அதில் இருந்த 29 பயணிகள் மற்றும் பணியாளர்கள் அனைவரும் கொல்லப்பட்டனர்.

### 1941
* பிப்ரவரி 26-- **[[கிழக்கத்திய எயர்லைன்சு வானூர்தி 21 (வானூர்தி விபத்து)]]** (*Eastern Air Lines Flight 21*), அமெரிக்காவின்   ஜோர்ஜியா மாநிலத்திலுள்ள ஹார்ட்ஸ்ஃபீல்ட்-ஜாக்சன் அட்லாண்டா பன்னாட்டு வானூர்தி நிலையத்தில் தரையிறங்கியபோது நிகழ்ந்த "டக்ளஸ் டி சி - 3" என்ற வானூர்தி விபத்தில், சேவைப்பணியாளர்கள் உட்பட 16 பேர்களில் 8 பேர் கொல்லப்பட்டனர்.
* அக்டோபர் 30-- **[[அமெரிக்கன் எயர்லைன்சு வானூர்தி 1 (வானூர்தி விபத்து)]]** (*American Airlines Flight 1*), "டக்ளஸ் டி சி - 3" எனும் வானுர்தி, கனடாவின் ஒன்றாரியோ மாகாணத்திலுள்ள லாரன்ஸ் நிலையம் என்னுமிடத்தில் தரையிறக்க நிலப்பரப்பை தேடியபோது விமானம் விசையிழந்து விபத்துக்குள்ளானதில், சேவைப்பணியாளர்கள் உட்பட 20 பேர்கள் (அனைவரும்) கொல்லப்பட்டனர்.
* அக்டோபர் 30-- **[[வடமேற்கு எயர்லைன்சு வானூர்தி 5 (வானூர்தி விபத்து)]]** (*Northwest Airlines Flight 5*); "டக்ளஸ் டி சி - 3" எனும் வானுர்தி, அமெரிக்காவின் மூர்ஹெட், மின்னசோட்டா என்னுமிடத்தில் விபத்துக்குள்ளானதில், பயணித்த (பயணிகள் 12, பணியாளர்கள் 3) 15 பேர்களில் ஒரு விமானி தவிர்த்து 14 பேர்கள் கொல்லப்பட்டனர்.

### 1942
* சனவரி 16-- **[[டிடபிள்யூஏ வானுர்தி 3]]** (*TWA Flight 3*); "டக்ளஸ் டிசி - 3" எனும் வானுர்தி, அமெரிக்காவின் தென்மேற்கிலுள்ள, லாஸ் வேகஸ் மாநிலத்தின், நெவாடாவின் தென்மேற்கில் 30 மைல் (48 கிமீ) தொலைவில் உள்ள பொடோசி மலைப்  பகுதியில் விபத்துக்குள்ளானதில், சேவைப்பணியாளர்கள் 3 பேர்கள் உட்பட 22 பேர்கள் (அனைவரும்) கொல்லப்பட்டனர்.
* சனவரி 30-- **[[குவாண்டாசு சோர்ட் எம்பயர் ஜி-ஏஇயூஎச் சுட்டு வீழ்வு]]** (*Qantas Short Empire G-AEUH is shot down*); ஏழு ஜப்பானிய போராளிகள்  கிழக்குத் திமோரிலிருந்து சுட்டு வீழ்த்திய இந்த விபத்தில் 18 இல் 13 பேர்கள் கொல்லப்பட்டனர்.
* மார்ச்சு 3-- **[[கேஎன்ஐஎல்எம் டக்ளஸ் டிசி - 3 பிகே - ஏஎப்வி]]** (*KNILM Douglas DC-3 PK-AFV*); மேற்கு ஆஸ்திரேலியா, புரூமி என்ற நகரிலிருந்து வடக்கில் 50 கிமீ (80 கி.மீ) தொலைவில் மூன்று யப்பானிய போராளிகள் சுட்டு வீழ்த்திய இந்த விமான விபத்தில், விமான குழுவினர் உள்ளிட்ட 12 பேரில் நான்கு பேர் கொல்லப்பட்டனர்.
* அக்டோபர் 23-- **[[அமெரிக்கன் எயர்லைன்சு வானுர்தி 28 (வானூர்தி விபத்து)]]** (*American Airlines Flight 28*); "டக்ளஸ் டி சி - 3" எனும் வானுர்தி, அமெரிக்காவின், கலிபோர்னியா மாநிலத்திலுள்ள பாம் ஸ்பிரிங்ஸ் (*Palm Springs*) பகுதியருகே தரையிறங்க முற்பட்டபோது விபத்துக்குள்ளானதில், சேவைப்பணியாளர்கள் உட்பட 12 பேர்கள் (அனைவரும்) கொல்லப்பட்டனர்.
*  டிசம்பர் 14-- **[[எயரோஃபிளாட் துபோலெவ் ஏஎன்டீ-20பிஸ் விபத்து 1942]]** *(1942 Aeroflot Tupolev ANT-20bis crash)* 1942 ஏரோஃப்ளோட் டுபோலேவ் ஏஎன்டி-20பிஸ் விபத்து: ஒரு பயணி கட்டுப்பாட்டை கைப்பற்றி தானியக்க வானோடியை நிறுத்தியதால், தாஷ்கந்திற்கு வெளியே ஒரு டுபோலேவ் ஏஎன்டி-20பிஸ் விபத்துக்குள்ளானது, இதனால் 36 பேர் கொல்லப்பட்டனர்.

### 1943
* சனவரி 21-- **[[பான் ஆம் வானுர்தி 1104 (வானுர்தி விபத்து)]]** (*Pan Am Flight 1104*); மார்ட்டின் எம்  - 130 (*புனைபெயர்: பிலிப்பைன் கிளிப்பர்*) எனும் ஒரு வானுர்தி, அமெரிக்காவின், கலிபோர்னியா மாநிலத்திலுள்ள பூன்வில் (* Boonville*), என்ற இடத்தில் ஒரு மலையில் மோதி விபத்துக்குள்ளானதில், சேவைப்பணியாளர்கள் உட்பட 19 பேர்கள் (அனைவரும்) கொல்லப்பட்டனர்.
* சூன் 1-- **[[பிஓஏசி வானுர்தி 777 (வானுர்தி விபத்து)]]** (*BOAC Flight 777*); என்பது பிஸ்கே விரிகுடா பகுதியில் லூப்டுவாபே வான்படை போராளிகளால் சுட்டு வீழ்த்தப்பட்டு விபத்துக்குள்ளானதில், சேவைப்பணியாளர்கள் நான்கு பேர்கள் உட்பட 17 பேர்கள் (அனைவரும்) கொல்லப்பட்டனர்.
* சூலை 28-- **[[அமெரிக்கன் எயர்லைன்சு வானுர்தி 63 (சூலை 1943)]]**  (*American Airlines Flight 63 (July 1943)*);  "டக்ளஸ் டி சி - 3" எனும் வானுர்தி, அமெரிக்காவின், கென்டக்கி மாநிலத்திலுள்ள "டிராம்மல்" அருகே கட்டுப்பாட்டை இழந்து  விபத்துக்குள்ளானதில், சேவைப்பணியாளர்கள் உட்பட 22 இல், 20 பேர்கள் கொல்லப்பட்டனர்.
* அக்டோபர் 15-- **[[அமெரிக்கன் எயர்லைன்சு வானுர்தி 63 (அக்டோபர் 1943)]]** (*American Airlines Flight 63 (October 1943)*); "டி சி - 3" எனும் வானுர்தி, அமெரிக்காவின், டென்னிசி மாநிலத்திலுள்ள சென்டர்வில் (*Centerville*) எனும் நகரத்தினருகே விபத்துக்குள்ளானதில், 3 சேவைப்பணியாளர்கள் உட்பட 11 பேர்கள் (அனைவரும்) கொல்லப்பட்டனர்.

### 1944
* பிப்ரவரி 10-- **[[அமெரிக்கன் எயர்லைன்சு வானூர்தி 2 (வானூர்தி விபத்து)]]** (*American Airlines Flight 2*); டக்ளஸ் டி சி - 3 எனும் வானுர்தி, அமெரிக்காவின், ஆர்கன்சா, மற்றும் டென்னிசி மாநிலங்களின் இடையில் ஓடும் மிசிசிப்பி ஆற்றுக்குள் விழுந்து விபத்துக்குள்ளானதில், 3 சேவைப்பணியாளர்கள் உட்பட 24 பேர்கள் (அனைவரும்) கொல்லப்பட்டனர்.
* சூன் 20-- **[[டீ டபிள்யூ ஏ வானூர்தி 277 (வானூர்தி விபத்து)]]** (*TWA Flight 277*); "டக்ளஸ் டி சி - 54 ஸ்கைமாஸ்டர் (*Douglas C-54 Skymaster*)" எனும் வானுர்தி,  கடுமையான வானிலை காரணமாக அமெரிக்காவின், மேய்ன் மாநிலத்திலுள்ள "போர்ட் மவுண்டன்" (*Fort Mountain*) எனும் கோட்டை மலையில் மோதி விபத்துக்குள்ளானதில், 1 சேவைப்பணியாளர் உட்பட 8 பேர்கள் (அனைவரும்) கொல்லப்பட்டனர்.

### 1945
* சனவரி 8 - **[[சைனா கிளிப்பர் (வானூர்தி விபத்து)]]** அமெரிக்காவின் புளோரிடாவின் மியாமியிலிருந்து பெல்ஜிய காங்கோவின் லியோபோல்ட்வில்லுக்கு அஞ்சல் சேவைக்காக இயங்கும் வானூர்தி பான் ஆம் மார்ட்டின் எம்-130 பறக்கும் படகான சைனா கிளிப்பர், டிரினிடாட்டின் போர்ட் ஆப் ஸ்பெயினில் விபத்துக்குள்ளானது, அதில் பயணித்த 30 பேரில் 23 பேர் கொல்லப்பட்டனர்.
* சனவரி 10 - **[[அமெரிக்கன் ஏர்லைன்சு வானூர்தி 6001 (வானூர்தி விபத்து)]]** அமெரிக்கன் ஏர்லைன்ஸ் வானூர்தி 6001, டக்ளஸ் DC-3-277B, ஆலிவுட் பர்பாங்க் வானூர்தி நிலையத்தை நெருங்கும் போது ஒரு மலைப்பாதையில் மோதியதில், வானூர்தியில்  இருந்த 24 பேரும் கொல்லப்பட்டனர்.
* சனவரி 31 - **[[1945 ஆத்திரேலிய தேசிய ஏர்வேஸ் ஸ்டின்சன் விபத்து]]** ஆத்திரேலியன் தேசிய ஏர்வேஸால் இயக்கப்படும் ஸ்டின்சன் வானூர்தியான டோகானா, விக்டோரியாவின் மெல்போர்னுக்கு வடக்கே சுமார் 50 மைல் (80 கிமீ) தொலைவில் உள்ள டூபோராக் அருகே, ஒரு இறக்கை விரிசலில் ஏற்பட்ட சோர்வு காரணமாக விபத்துக்குள்ளானது; வானூர்தியில் இருந்த 10 பேரும் கொல்லப்பட்டனர்.
* பிப்ரவரி 23 - **[[அமெரிக்கன் ஏர்லைன்ஸ் வானூர்தி 009 (வானூர்தி விபத்து)]]** அமெரிக்கன் ஏர்லைன்ஸ் வானூர்தி 009, ஒன்று நியூயார்க்கிலிருந்து வாஷிங்டன், பின்னர் நாஷ்வில் மற்றும் பின்னர் லாஸ் ஏஞ்சல்ஸ் செல்லும் வழியில் வர்ஜீனியாவின் கிளேட் மலையில் விபத்துக்குள்ளானது. வானூர்தியில் இருந்த 22 பேரில் 17 பேர் கொல்லப்பட்டனர்.
* சூலை 12 - **[[கிழக்கத்திய ஏர்லைன்ஸ் வானூர்தி 45 (வானூர்தி விபத்து)]]** அமெரிக்காவின் தென் கரொலைனாவிலுள்ள  புளோரன்ஸ் அருகே டக்ளஸ் டிசி-3ஏ  விமானமான ஈஸ்டர்ன் ஏர்லைன்ஸ் வானூர்தி 45, டக்ளஸ் ஏ-26 இன்வேடருடன்  மோதியதில்; டிசி-3 வானூர்தியில் இருந்த 20 பேரில் ஒருவரும், ஏ-26 விமானத்தில் இருந்த மூவரில் இருவரும் இறந்தனர்.
* அக்டோபர் 5 - **[[தேசிய ஏர்லைன்ஸ் வானூர்தி 16 (வானூர்தி விபத்து)]]** அமெரிக்காவின் புளோரிடாவில் மல்டி -லெக் உள்நாட்டு வானூர்தியை  இயக்கும் லாக்ஹீட் எல்-18 லோடெஸ்டாரான நேஷனல் ஏர்லைன்ஸ் வானூர்தி 16, தெற்கு லேக்லேண்டில் உள்ள புதிய நகராட்சி விமான நிலையத்தில் தரையிறங்கிய பிறகு ஓடுபாதையை விட்டு விலகிச் சென்றதில் விபத்துக்குள்ளானதில், அதில் பயணித்த 15 பேரில் இருவர் கொல்லப்பட்டனர்.
* நவம்பர் 3 - **[[ஆனலுலு கிளிப்பர் (வானூர்தி விபத்து)]]** போயிங்கின் 314 முன்மாதிரியான ஹொனலுலு கிளிப்பர், இரட்டை இயந்திர செயலிழப்பால் ஓகுவிலிருந்து கிழக்கே 650 மைல் (1,050 கிமீ) தொலைவில் பசிபிக் பெருங்கடலில் கட்டாயமாக தரையிறங்கியது; வானூர்தியில் இருந்த 37 பேரும் இந்த சம்பவத்தில் இருந்து தப்பினர்; மீட்பு நடைமுறைக்கு சாத்தியமற்றதாகக் கருதப்பட்டபோது வானூர்தியை வேண்டுமென்றே மூழ்கடிக்கப்பட்டது.

### 1946
* சனவரி 6-- **[[பென்சில்வேனியா நடுவண் எயர்லைன்சு வானூர்தி 105 (வானூர்தி விபத்து)]]** *(Pennsylvania Central Airlines Flight 105)*; அமெரிக்காவின் அலபாமாவின் பர்மிங்காமில் பென்சில்வேனியா நடுவண் எயர்லைன்சு வானூர்தி 105, டக்ளஸ் டிசி-3 விபத்துக்குள்ளானது, நான்கு பணியாளர்களில் மூவர் கொல்லப்பட்டனர்; வானூர்திப் பணிப்பெண் மற்றும் 16 பயணிகள் அனைவரும் உயிர் தப்பினர்.
* மார்ச்சு 10-- **[[ஆத்திரேலியன் தேசிய எயர்வேசு  டிசி-3 விபத்து 1946]]** *(1946 Australian National Airways DC-3 crash)*; 1946 ஆம் ஆண்டு ஆத்திரேலியன் தேசிய எயர்வேசு  டிசி-3 வானூர்தி, தசுமேனியாவின் ஹோபார்ட் அருகே விபத்துக்குள்ளானதில், அதில் பயணித்த 25 பேரும் கொல்லப்பட்டனர்.
* சூலை 11-- **[[டீடபிள்யூஏ வானூர்தி 513 (வானூர்தி விபத்து)]]** *(TWA Flight 513)*; அமெரிக்க பென்சில்வேனியாவின் ரீடிங் அருகே, பயண மூட்டை பெட்டியில் ஏற்பட்ட தீ விபத்தில், லாக்ஹீட்எல்-049 விண்மீன் குழாம் இரகத்தைச் சேர்ந்த டீடபிள்யூஏ வானூர்தி 513 விபத்துக்குள்ளானது; அதில் பயணித்த ஆறு பேரில் ஒருவர் மட்டுமே உயிர் பிழைத்தார்.

### 1947
* சனவரி 11-- **[[பிஓஏசி டக்ளசு சி-47 விபத்து 1947]]** *(1947 BOAC Douglas C-47 crash)*;  1947 ஆம் ஆண்டு,  பிஓஏசி டக்ளசு சி-47 வானூர்தி எரிபொருள் பற்றாக்குறை காரணமாக ஐக்கிய இராச்சியத்தின் கென்ட்டில் உள்ள ஸ்டௌட்டிங் அருகே பார்லி மலையில் மோதியது, அதில் பயணித்த 16 பேரில் எட்டு பேர் கொல்லப்பட்டனர்.
* சனவரி 12-- **[[கிழக்கத்திய எயர்லைன்சு வானூர்தி 665 (விபத்து)]]** *(Eastern Air Lines Flight 665)*; கிழக்கத்திய எயர்லைன்சு வானூர்தி 665, டக்ளசு சி-49, வர்ஜீனியாவின் கேலக்ஸ் அருகே உயரமான தரையில் மோதியது, வானோடி திசைதிருப்பப்பட்டதால்; வானூர்தியில் இருந்த 17 பேரில், ஒருவர் மட்டுமே உயிர் பிழைத்தார்.
* சனவரி 25-- **[[குரோய்டன் டகோட்டா விபத்து 1947]]** *(1947 Croydon Dakota accident)*; 1947 ஆம் ஆண்டு, ஸ்பென்சர் எயர்வேசு டக்ளசு சி-47ஏ, ஐக்கிய இராச்சியத்தின் குரோய்டன் வானூர்தி நிலையத்தில் நிறுத்தப்பட்டிருந்த சிஎஸ்ஏ வானூர்தியில் மோதியது; இந்த விபத்தில் வானூர்தியில் இருந்த 22 பேரில் 12 பேர் கொல்லப்பட்டனர்.
* சனவரி 26-- **[[கேஎல்எம் டக்ளசு டிசி-3 விபத்து 1947]]** *(1947 KLM Douglas DC-3 crash)*; 1947 ஆம் ஆண்டு, டென்மார்க்கில் உள்ள காஸ்ட்ரப் வானூர்தி நிலையத்திலிருந்து புறப்பட்ட சிறிது நேரத்திலேயே டக்ளசு டிசி-3 விபத்துக்குள்ளானது, கேஎல்எம் டக்ளசு டிசி-3 கோபன் ஏகன் விபத்தில், அதில் பயணித்த 22 பயணிகள் மற்றும் பணியாளர்கள் அனைவரும் கொல்லப்பட்டனர்.
* பிப்ரவரி 15-- **[[ஏவியாங்கா டக்ளசு டிசி-4 விபத்து 1947]]** *(1947 Avianca Douglas DC-4 crash)*; ஏவியாங்கா டக்ளசு டிசி-4 வானோடி பிழையின் காரணமாக எல் டபலாசோ மலையில் மோதியதில், அதில் பயணித்த 53 பயணிகள் மற்றும் பணியாளர்கள் அனைவரும் கொல்லப்பட்டனர்.
* ஏப்ரல் 22-- **[[கொலம்பசு வானூர்தி நடுவானில் மோதல் 1947]]** *(1947 Columbus mid-air collision)*; 1947 ஆம் ஆண்டு கொலம்பசு வானூர்தி நடுவானில் மோதியதில், டெல்டா எயர்லைன்சு டக்ளசு டிசி-3 வானூர்தி டசுகீகி ஏவியேசன் இன்ஸ்டிடியூட் வல்டி பிடி-13 உடன் மோதியதில், இரண்டு வானூர்திகளிலும் இருந்த ஒன்பது பேரும் கொல்லப்பட்டனர்.
* மே 29-- **[[எய்ன்சுப்ஜோர் வானூர்தி விபத்து 1947]]** *(1947 Héðinsfjörður plane crash)*; 1947 இல் எய்ன்சுப்ஜோர் வானூர்தி, ஐஸ்லாந்து எயர்  டக்ளசு டிசி-3  மேற்குப் பகுதியில் மலை மீது மோதியது, ஐஸ்லாந்தின் மிக மோசமான இந்த வானூர்திப் பேரழிவில்,  25 பேர் கொல்லப்பட்டனர்.
* மே 29-- **[[யுனைடெட் எயர்லைன்சு வானூர்தி 521 (விபத்து)]]** *(United Air Lines Flight 521)*; அமெரிக்காவின் நியூயார்க்கில் உள்ள லாகார்டியா வானூர்தி நிலையத்திலிருந்து புறப்படும்போது, ​​வானோடியின் பிழை காரணமாக, டக்ளசு டிசி-4 என்ற யுனைடெட் எயர்லைன்சு வானூர்தி 521 விபத்துக்குள்ளானது; அதில் பயணித்த 48 பேரில் 42 பேர் உயிரிழந்தனர்.
* மே 30-- **[[கிழக்கத்திய எயர்லைன்சு வானூர்தி 605 (விபத்து)]]** *(Eastern Air Lines Flight 605)*; அமெரிக்காவின் மேரிலாந்தில் உள்ள பெயின்பிரிட்ஜ் அருகே, கிழக்கத்திய எயர்லைன்சு வானூர்தி 605, கட்டுப்பாட்டை இழந்து விபத்துக்குள்ளானது.  *(அமெரிக்க வரலாற்றில் மிக மோசமான வானூர்தி விபத்தாக கருதப்பட்டது)*, அதில் இருந்த 53 பயணிகள் மற்றும் பணியாளர்கள் அனைவரும் கொல்லப்பட்டனர்.
* சூன் 13-- **[[பென்சில்வேனியா நடுவண் எயர்லைன்சு வானூர்தி 410 (விபத்து)]]** *(Pennsylvania Central Airlines Flight 410)*; பென்சில்வேனியா நடுவண் எயர்லைன்சு வானூர்தி 410, டக்ளசு டிசி-4, பிட்ஸ்பர்க்கிலிருந்து வாஷிங்டன் டிசிக்கு செல்லும் வழியில் அமெரிக்காவின் மேற்கு வர்ஜீனியா நீலமுகடு மலைகளில் உள்ள தேடு பாறை  மீது மோதியது; 50 பயணிகள் மற்றும் பணியாளர்கள் அனைவரும் கொல்லப்பட்டனர்.
* சூன் 19-- **[[பான் அமெரிக்கன் வானூர்தி 121 (விபத்து)]]** *(Pan Am Flight 121)*; கராச்சியிலிருந்து இசுதான்புல்லுக்குச் செல்லும் வழியில்  லாக்ஹீட் எல்-049 கான்ஸ்டலேஷன் பான் அமெரிக்கன் வானூர்தி 121, சிரிய பாலைவனத்தில் விபத்துக்குள்ளானதில் பயணித்த 36 பேரில் 14 பேர் கொல்லப்பட்டனர். 
* ஆகத்து 2-- **[[பிஎஸ்ஏஏ  அவ்ரோ லான்காசுட்ரியன் ஸ்டார் டஸ்ட் விபத்து 1947]]** *(1947 BSAA Avro Lancastrian Star Dust accident)*; 1947 ஆம் ஆண்டு பிஎஸ்ஏஏ ஸ்டார் டஸ்ட் விபத்தில், ஒரு அவ்ரோ லான்காஸ்ட்ரியன் வானூர்தி ஒரு மர்மமான குறியீட்டு செய்தியை ("STENDEC") அனுப்பிய பின்னர் அந்தீசு மலைத்தொடரின் மீது காணாமல் போனது; *2000 ஆம் ஆண்டில் விபத்து நடந்த இடம் இறுதியாகக் கண்டுபிடிக்கப்படும் வரை வானூர்தியின் கதி 50 ஆண்டுகளுக்கும் மேலாக ஒரு மர்மமாகவே உள்ளது;* வானூர்தியில்  இருந்த 11 பேரும் விபத்தில் இறந்தனர் என்பது தெளிவாகிறது.
* ஆகத்து 28-- **[[கிவிட்ப்ஜோர்ன் பேரழிவு]]** *(Kvitbjørn disaster)*; கிவிட்ப்ஜோர்ன் பேரழிவில், நோர்வேயின் லோடிங்சுப்ஜெல்லெட் அருகே ஒரு நோர்வே எயர்லைன்சு வானூர்தி ஷார்ட் சாண்ட்ரிங்ஹாம் பறக்கும் படகு , ஒரு மலையில் மோதியதில் அதில் இருந்த 35 பேரும் கொல்லப்பட்டனர்.
* அக்டோபர் 24-- **[[யுனைடெட் எயர்லைன்சு வானூர்தி 608 (விபத்து)]]** *(United Air Lines Flight 608)*; யுனைடெட் எயர்லைன்சு வானூர்தி 608, டக்ளசு டிசி-6, அமெரிக்காவின் உட்டாவில் உள்ள பிரைஸ் கேன்யன் வானூர்தி நிலையத்திற்கு அருகில் விபத்துக்குள்ளானது, வடிவமைப்புக் குறைபாட்டால் ஏற்பட்ட தீ விபத்தில் வானூர்தி நாசமானது; டிசி-6 இன்  வானூர்தியில் இருந்த 52 பேரும் இறந்தனர்.
* அக்டோபர் 26-- **[[பான் அமெரிக்கன் வானூர்தி 923 (விபத்து)]]** *(Pan Am Flight 923)*; டக்ளசு டிசி-4 வானூர்தியான பான் அமெரிக்கன் வானூர்தி 923, அலாஸ்காவின் அன்னெட் தீவில் உள்ள டாம்காசு மலை மறைப்பு  காரணமாக மோதியது, அதில் இருந்த 18 பயணிகள் மற்றும் பணியாளர்கள் அனைவரும் கொல்லப்பட்டனர்.

### 1948
* சனவரி 28-- **[[லாசு  கேட்டோசு டிசி-3 விபத்து 1948]]** *(1948 Los Gatos DC-3 crash)*; 1948 ஆம் ஆண்டு லாசு  கேட்டோசு டிசி-3 விபத்தில், கலிபோர்னியாவின் டையப்லோ மலைத் தொடரில் ஒரு எயர்லைன் போக்குவரத்து நிறுவன டக்ளசு டிசி-3 இயந்திரம் தீப்பிடித்ததால் விபத்துக்குள்ளானது; இதில் 32 பயணிகள் மற்றும் பணியாளர்கள் அனைவரும் கொல்லப்பட்டனர்.
* சனவரி 30-- **[[பிஎஸ்ஏஏ நட்சத்திரப் புலி (வானூர்தி) மறைவு]]** *(BSAA Star Tiger disappearance)*; பிஎஸ்ஏஏ நட்சத்திரப் புலி வானூர்தி போனதில், அசோரசுலிருந்து பெர்முடாவுக்கு 31 பேருடன் செல்லும் வழியில் ஒரு அவ்ரோ டியூடர் IV எந்த தடயமும் இல்லாமல் காணாமல் போனது; வானூர்தியின் மாயம் இன்றுவரை தீர்க்கப்படாத மர்மமாகவே உள்ளது, இதன் விளைவாக ஏற்பட்ட ஊகம் பெர்முடா முக்கோண புராணக்கதையை கூறிவருகிறது.
* மார்ச்சு 2-- **[[ஈத்ரோ வானூர்திப் பேரழிவு 1948]]** *(1948 Heathrow disaster)*; 1948 ஆம் ஆண்டு ஹீத்ரோ பேரழிவில், விமானியின் பிழை காரணமாக ஹீத்ரோ விமான நிலையத்தில் சபேனா டிசி-3 விபத்துக்குள்ளானது, அதில் பயணித்த 22 பேரில் 20 பேர் கொல்லப்பட்டனர்.
* மார்ச்சு 10-- **[[டெல்டா எயர்லைன்சு வானூர்தி 705 (விபத்து)]]** *(Delta Air Lines Flight 705)*; டெல்டா எயர்லைன்சு வானூர்தி 705, டக்ளசு டிசி-4, சிகாகோ நகராட்சி வானூர்தி நிலையத்திலிருந்து புறப்படும்போது விபத்துக்குள்ளானது. 13 பயணிகள் மற்றும் பணியாளர்களில் 12 பேர் கொல்லப்பட்டனர்.
* மார்ச்சு 12-- **[[வடமேற்கு ஓரியண்ட் எயர்லைன்சு வானூர்தி 4422 (விபத்து)]]** *(Northwest Orient Airlines Flight 4422)*; டக்ளசு சி-54 ஸ்கைமாஸ்டரான வடமேற்கு ஓரியண்ட் எயர்லைன்சு வானூர்தி 4422, அலாஸ்கா பிரதேசத்தில் சான்போர்டு மலையில் மோதியதில், வானூர்தியில் இருந்த 30 பேரும் கொல்லப்பட்டனர்.
* ஏப்ரல் 5-- **[[காடோவ் வானூர்திப் பேரழிவு 1948]]** *(1948 Gatow air disaster)*; 1948 ஆம் ஆண்டு கட்டோவ் வானூர்தி விபத்தில், பிரிட்டிஷ் ஐரோப்பிய எயர்வேசு விக்கர்சு  வி.சி.1 வைக்கிங், சோவியத் வானூர்திப்படையின் யாகோவ்லேவ் யாக்-3 போர் வானூர்தியுடன் மோதியதைத் தொடர்ந்து பெர்லினின் ஆர்ஏஎப் கட்டோவ் அருகே விபத்துக்குள்ளானது; வைக்கிங்கில் இருந்த 14 பேரும், சோவியத் வானோடியும் கொல்லப்பட்டனர்.
* ஏப்ரல் 15-- **[[பான் அமெரிக்கன் வானூர்தி 1-10 (விபத்து)]]** *(Pan Am Flight 1-10)*; லாக்கீட் விண்மீன் தொகுப்பு எனும் பான் அமெரிக்கன் வானூர்தி 1-10, அயர்லாந்தின் சானன் வானூர்தி நிலையத்தை நெருங்கும் போது விபத்துக்குள்ளானது; வானூர்தியில் இருந்த 31 பேரில் ஒருவர் மட்டுமே உயிர் பிழைத்தார்.
* ஏப்ரல் 21-- **[[பிரித்தானியா ஐரோப்பிய எயர்வேசு வானூர்தி எஸ்200பி (விபத்து)]]** *(British European Airways Flight S200P)*; பிரித்தானியா ஐரோப்பிய எயர்வேசு வானூர்தி எஸ்200பி, ஒரு விக்கர்ஸ் விசி.1 வைக்கிங், வானோடியின் பிழை காரணமாக இசுகாட்லாந்தில் உள்ள ஐரிஷ் லா மலையில் மோதியது; விமானத்தில் இருந்த அனைவரும் காயங்களுடன் உயிர் பிழைத்தனர்.
* மே 12-- **[[சபேனா டக்ளசு டிசி-4 விபத்து 1948]]** *(1948 Sabena Douglas DC-4 crash)*; 1948 ஆம் ஆண்டு சபேனா டக்ளசு டிசி-4 விபத்தில், பெல்ஜிய கொங்கோவின் (இப்போது கொங்கோ ஜனநாயகக் குடியரசு) லிபெஞ்ச் அருகே ஒரு டக்ளசு டிசி-4 ஒரு சூறாவளியில் சிக்கி விபத்துக்குள்ளானது, அதில் பயணித்த 32 பேரில் 31 பேர் கொல்லப்பட்டனர்.
* சூன் 17-- **[[யுனைடெட் எயர்லைன்சு வானூர்தி 624 (விபத்து)]]** *(United Air Lines Flight 624)*; யுனைடெட் எயர்லைன்சு வானூர்தி 624, டக்ளசு டிசி-6, பென்சில்வேனியாவின் மவுண்ட் கார்மல் அருகே விபத்துக்குள்ளானது, வானூர்தியில் ஏற்பட்ட தீ விபத்து என்று நம்பப்படும் தீயை அணைக்க முயற்சிகள் தோல்வியடைந்ததை அடுத்து; 39 பயணிகள் மற்றும் நான்கு பணியாளர்கள் கொல்லப்பட்டனர்.
* சூலை 4-- **[[நார்த்வுட் நடுவானில் மோதல் 1948]]** *(1948 Northwood mid-air collision)*; 1948 ஆம் ஆண்டு நார்த்வுட் வானூர்தி, இசுகாண்டினேவிய வானூர்தி ஒருங்கியத்தால் இயக்கப்படும் டக்ளசு  டிசி-6 வானூர்தியும், ஆர்ஏஎப் அவ்ரோ யார்க் வானூர்தியும் நடுவானில் மோதியதில், இரு வானூர்திகளிலும் இருந்த 39 பயணிகள் மற்றும் பணியாளர்கள் கொல்லப்பட்டனர்.
* சூலை 17-- **[[மக்காவு அழகி (வானூர்தி விபத்து)]]** *(Miss Macao)*; தெற்கு சீனாவின் மக்காவிலிருந்து ஹாங்காங்கிற்குச் சென்று கொண்டிருந்த கேட்டலினா கடல் வானூர்தியான மிஸ் மக்காவு, முத்து ஆறு கழிமுகத்தில்  பயணிகளைக் கொள்ளையடிக்க முயன்ற ஒரு குழுவால் கடத்தப்பட்டது; வானோடி  அறையில் ஏற்பட்ட போராட்டத்தைத் தொடர்ந்து, அந்த வானூர்தி விபத்துக்குள்ளானதில் அதில் இருந்த 26 பேரில், ஒருவரைத் தவிர மற்ற அனைவரும் கொல்லப்பட்டனர் (உயிர் பிழைத்த ஒரே நபர் பின்னர் முக்கிய  வானூர்திக் கடத்தல்காரர் என அடையாளம் காணப்பட்டார்); இதுவே முதன்முதலில் அறியப்பட்ட வானூர்திக் கடத்தல் ஆகும்.
* ஆகத்து 1-- **[[எயர் பிரான்சு வானூர்தி 072 (விபத்து)]]** *(Air France Flight 072)*; ஏர் பிரான்சு வானூர்தி 072, ஒரு லேட்கோயர் 631, அத்திலாந்திக் பெருங்கடலுக்கு மேலே காணாமல் போனது, அதில் இருந்த 52 பேரும் உயிரிழந்தனர். அந்த நேரத்தில் அத்திலாந்திக் பெருங்கடலில் நடந்த மிக மோசமான வானூர்தி விபத்து இதுவாகும், மேலும் லேட்கோயர் 631 சம்பந்தப்பட்ட மிக மோசமான விபத்துகளில் இதுவும் ஒன்றாகும்.
* ஆகத்து 29-- **[[வடமேற்கு ஓரியண்ட் எயர்லைன்சு வானூர்தி 421 (விபத்து)]]** *(Northwest Orient Airlines Flight 421)*; மார்ட்டின் 2–0–2 என்ற வடமேற்கு எயர்லைன்சு வானூர்தி 421, மினசோட்டாவின் வினோனா அருகே கட்டமைப்பு செயலிழப்பால் விபத்துக்குள்ளானதில் அதில் இருந்த 37 பேரும் கொல்லப்பட்டனர். இந்த விபத்து 2–0–2 இல் ஏற்பட்ட முதல் தோல்வியாகும்.
* செப்டம்பர் 2-- **[[ஆத்திரேலியன் தேசிய எயர்வேசு டிசி-3 விபத்து 1948]]** *(1948 Australian National Airways DC-3 crash)*; 1948 ஆம் ஆண்டு லுடானா விபத்தில், ஆத்திரேலியன் தேசிய  எயர்வேசு வானூர்தி 331, டக்ளசு டிசி-3, நியூ சவுத் வேல்சின் நண்டில் அருகே உயரமான நிலப்பரப்பில் மோதியதில், விமானத்தில் இருந்த 13 பேரும் கொல்லப்பட்டனர்.
* அக்டோபர் 2-- **[[புக்கென் புரூசு பேரழிவு]]** *(Bukken Bruse disaster)*; புக்கென் புரூசு பேரழிவில், நோர்வேயின் ட்ரொன்ட்ஹெய்மில் தரையிறங்கும் போது நோர்வே எயர்லைன்சு ஷார்ட் சாண்ட்ரிங்ஹாம் பறக்கும் படகு விபத்துக்குள்ளானது, அதில் இருந்த 43 பேரில் 19 பேர் கொல்லப்பட்டனர்; உயிர் பிழைத்த 24 பேரில் பெர்ட்ரண்டு ரசலும் ஒருவர்.
* அக்டோபர் 12-- **[[எயரோபிளாட் இலியுசன் Il-12 விபத்து 1948]]** *(1948 Aeroflot Ilyushin Il-12 crash)*; அஜர்பைஜானின் யெவ்லாக் அருகே காகசசு மலைகளுக்கு மேல் பத்து பேருடன் பறந்த எயரோபிளாட் இலியுசன் Il-12 காணாமல் போனது.
* அக்டோபர் 20-- **[[கேஎல்எம் ஸ்டார்லைனர் பேரழிவு 1948]]** *(1948 KLM Constellation air disaster)*; 1948 ஆம் ஆண்டு, நெதர்லாந்தின் ஷிபோல் வானூர்தி நிலையத்திலிருந்து அமெரிக்காவின் நியூயார்க் நகரத்திற்குப் பறந்து கொண்டிருந்த நிஜ்மெகன் என்ற லாக்இட் ஸ்டார்லைனர், இசுக்கொட்லாந்தின் பிரெசுட்விக் அருகே விபத்துக்குள்ளானது, அதில் பயணித்த 40 பேரும் கொல்லப்பட்டனர்.
* டிசம்பர் 28-- **[[எயர்போர்ன் போக்குவரத்து டிசி-3 மறைவு 1948]]** *(1948 Airborne Transport DC-3 disappearance)*; 1948 ஆம் ஆண்டு புவேர்ட்டோ ரிக்கோவின் சான் வானிலிருந்து புளோரிடாவின் மியாமிக்கு பறந்து கொண்டிருந்த டக்ளசு டிசி-3, 32 பேருடன் புளோரிடா கடற்கரையில் எந்த தடயமும் இல்லாமல் காணாமல் போனது.

### 1949
* சனவரி 17-- **[[பிஎஸ்ஏஏ இசுடார் ஏரியல் காணாமல் போதல்]]** *(BSAA Star Ariel disappearance)*; பெர்முடாவிலிருந்து ஜமைக்காவிற்கு 20 பேருடன் செல்லும் வழியில் ஒரு அவ்ரோ டியூடர் IV எந்த தடயமும் இல்லாமல் காணாமல் போனது; வானூர்தியின் இழப்பு இன்றுவரை தீர்க்கப்படாத மர்மமாகவே உள்ளது, இதன் விளைவாக ஏற்பட்ட ஊகம் பெர்முடா முக்கோண புராணக்கதைக்கு பங்களிக்கிறது.
* பிப்ரவரி 19-- **[[எக்சால் நடுவானில் மோதல் 1949]]** *(1949 Exhall mid-air collision)*; பிரித்தானியா ஐரோப்பிய எயர்வேசு டக்ளசு டகோட்டா, வார்விசூயரின் எக்சாசில் ஆர்ஏஎப் அவ்ரோ அன்சனுடன் மோதியதில், இரு விமானங்களிலும் இருந்த 14 பேரும் கொல்லப்பட்டனர்.
* மார்ச்சு 10-- **[[குயின்சுலாந்து எயர்லைன்சு லாக்கிட் லோடெசுடார் விபத்து 1949]]** *(1949 Queensland Airlines Lockheed Lodestar crash)*; குயின்சுலாந்து எயர்லைன்சு நிறுவனத்தின் லாக்கிட் லோடெசுடார் வானூர்தி கூலங்கட்டா வானூர்தி ஓடுதளத்தில் இருந்து புறப்படும் போது விபத்துக்குள்ளானதில், அதில் பயணித்த 21 பேரும் உயிரிழந்தனர்.
* மே 4-- **[[சூப்பர்கா வானூர்திப் பேரழிவு]]** *(Superga air disaster)*; டொரினோ கால்பந்து அணியை ஏற்றிச் சென்ற இத்தாலிய எயர்லைன்சு பியட் ஜி.212 சிபி, தூரின் அருகே உள்ள சூப்பர்கா மலைகளில் மோதியதில், அதில் பயணித்த 31 பேரும் கொல்லப்பட்டனர்.
* சூன் 7-- **[[இசுட்ராடோ-பிரைட் கர்டிசு சி-46ஏ விபத்து 1949]]** *(1949 Strato-Freight Curtiss C-46A crash)*; 1949 ஆம் ஆண்டு இசுட்ராடோ-பிரைட் கர்டிசு சி-46ஏ விபத்தில், கர்டிசு ரைட் சி-46ஏ-50 மாற்றியமைக்கப்பட்ட டி, புவேர்ட்டோ ரிக்கோவின் சான் சூவானில் இருந்து புறப்பட்ட சிறிது நேரத்திலேயே அத்திலாந்திக்குப் பெருங்கடலில் மோதியது. வானூர்தியில் இருந்த 81 பயணிகள் மற்றும் பணியாளர்களில் 53 பேர் கொல்லப்பட்டனர்.
* சூலை 2-- **[[மெக்ராபர்ட்சன் மில்லர் ஏவியேசன் டிசி-3 விபத்து 1949]]** *(1949 MacRobertson Miller Aviation DC-3 crash)*; மேற்கு ஆத்திரேலியாவின் பேர்த்தில் இருந்து புறப்படும் போது மேக்ராபர்ட்சன் மில்லர் எயர்லைன்சு டக்ளசு டிசி-3 வானூர்தி விபத்துக்குள்ளானதில், அதில் இருந்த 18 பேரும் கொல்லப்பட்டனர்.
* சூலை 12-- **[[இசுடாண்டர்ட் எயர்லைன்சு வானூர்தி 897ஆர் (விபத்து)]]** *(Standard Air Lines Flight 897R)*; இசுடாண்டர்ட் எயர்லைன்சு வானூர்தி 897ஆர், ஒரு கர்டிசு சி-46, கலிபோர்னியாவின் சாட்சு வொர்த்தில் வானோடியின்  பிழை காரணமாக விபத்துக்குள்ளானது, வானூர்தியில் இருந்த 48 பேரில் 35 பேர் கொல்லப்பட்டனர்.
* ஆகத்து 19-- **[[மன்செஸ்டர் பிஇஏ டக்ளசு டிசி-3 விபத்து 1949 ]]** *(1949 Manchester BEA Douglas DC-3 accident)*; பிரித்தானியா ஐரோப்பிய எயர்வேசு டக்ளசு  டிசி-3 வானூர்தி, யுனைடெட் கிங்டமின் ஓல்ட்ஹாம் அருகே ஒரு மலைப்பாதையில் மோதியது; அதில் இருந்த 32 பேரில், எட்டு பேர் மட்டுமே உயிர் பிழைத்தனர்.
* செப்டம்பர் 9-- **[[கனடிய பசிபிக் எயர்லைன்சு வானூர்தி 108 (விபத்து)]]** *(Canadian Pacific Air Lines Flight 108)*; கனடிய பசிபிக் எயர்லைன்சு வானூர்தி 108, டக்ளசு டிசி-3, ஆல்பர்ட் குவே வைத்த வெடிகுண்டு காரணமாக கியூபெக்கின் சால்ட்-ஓ-கோச்சனுக்கு அருகிலுள்ள கேப் டூர்மென்ட் மீது வெடித்தது; நான்கு பணியாளர்களும் வானூர்தியில் இருந்த 19 பயணிகளும் கொல்லப்பட்டனர்.
* செப்டம்பர் 26-- **[[செப்டம்பர் 1949 மெக்சிகானா டிசி-3 விபத்து]]** *(September 1949 Mexicana DC-3 crash)*; மெக்சிகானா டி ஏவியேசியன் டிசி-3 என்ற வானூர்தி போபோகேட்பெட்டல் எரிமலையில் மோதியதில் அதில் இருந்த 23 பேரும் கொல்லப்பட்டனர்.
* அக்டோபர் 28-- **[[எயர் பிரான்சு வானூர்தி 009 (விபத்து)]]** *(Air France Flight 009)*; போர்த்துகல்லின் அசோரசு சாவோ மிக்கல் தீவில் உள்ள ஒரு மலையில் எயர் பிரான்சு வானூர்தி 009,  மோதியதில், குத்துச்சண்டை வீரர் மார்செல் செர்டன் மற்றும் வயலின் கலைஞர் ஜினெட் நெவியூ உட்பட வானூர்தியில் இருந்த 48 பேரும் கொல்லப்பட்டனர்.
* நவம்பர் 1-- **[[கிழக்கத்திய எயர்லைன்சு வானூர்தி 537 (விபத்து)]]** *(Eastern Air Lines Flight 537)*; வாசிங்டன் தேசிய வானூர்தி நிலையத்தை நெருங்கி வந்த டக்ளசு டிசி-4 வானூர்தியான  கிழக்கத்திய எயர்லைன்சு வானூர்தி 537, லாக்கிட் பி-38 உடன் மோதியது; காங்கிரசுகாரர் ஜார்ஜ் ஜே. பேட்ஸ், நியூயார்க்கர் கேலிச்சித்திர வரைஞர் ஹெலன் இ. ஹோகின்சன் மற்றும் முன்னாள் காங்கிரசுகாரர் மைக்கேல் ஜே. கென்னடி உட்பட டிசி-4 இல் இருந்த 55 பேரும் இறந்தனர்; பி-38  வானூர்தியின் வானோடியும் ஒரே பயணியும் பலத்த காயமடைந்தனர்.
* நவம்பர் 20-- **[[ஊரம் வானூர்திப் பேரழிவு]]** *(Hurum air disaster)*; ஊரம் வானூர்திப் பேரழிவில், நோர்வேயின் ஊரம் அருகே எயரோ ஹாலண்ட் டக்ளசு டிசி-3 விபத்துக்குள்ளானது, இதில் 25 குழந்தைகள் உட்பட 35 பேர் கொல்லப்பட்டனர்.
* நவம்பர் 29-- **[[அமெரிக்கன் எயர்லைன்சு வானூர்தி 157 (விபத்து)]]** *(American Airlines Flight 157)*; டாலஸ் லவ் பீல்டை அணுகும் போது வானூர்திக் குழுவினரின் கட்டுப்பாட்டை இழந்ததால், நியூயார்க் நகரத்திலிருந்து மெக்சிகோ நகரத்திற்கு 46 பயணிகள் மற்றும் பணியாளர்களுடன் சென்று கொண்டிருந்த டக்ளசு டிசி-6 வானூர்தியான அமெரிக்கன் எயர்லைன்சு வானூர்தி 157, ஓடுபாதையை விட்டு விலகி கட்டிடங்களைத் தாக்கியது; 26 பயணிகள் மற்றும் இரண்டு வானூர்திப் பணிப்பெண்கள் இறந்தனர்.
* டிசம்பர் 7-- **[[ஆரோ எயர் டிசி-3 விபத்து 1949]]** *(1949 Arrow Air DC-3 crash)*; கலிபோர்னியாவின் பெனிசியா அருகே ஆரோ எயர் டக்ளசு டிசி-3 வானூர்தி விபத்துக்குள்ளானதில், அதில் பயணித்த ஒன்பது பேரும் கொல்லப்பட்டனர்.
* டிசம்பர் 18-- **[[சபேனா டிசி-3 விபத்து 1949]]** *(1949 Sabena DC-3 Crash)*; ஒரு சபேனா டக்ளசு டிசி-3 வானூர்தி, ஒரு இறக்கையின் கட்டமைப்பு செயலிழப்பால் விபத்துக்குள்ளானது, அதில் இருந்த எட்டு பேரும் கொல்லப்பட்டனர்.

## 1950-கள்
### 1950
* சனவரி 5-- **[[எக்கத்தரீன்பூர்க் வானூர்தி விபத்து 1950]]** *(1950 Sverdlovsk plane crash)*; 1950 ஆம் ஆண்டு எக்கத்தரீன்பூர்க் வானூர்தி விபத்தில், சோவியத் ஒன்றியம் சிவெர்த்லோவ்சுக் (இப்போது எக்கத்தரீன்பூர்க்) அருகே லிசுனோவ் லி-2 விபத்துக்குள்ளானது, அதில் பயணித்த 19 பேரும் கொல்லப்பட்டனர்.
* மார்ச்சு 7-- **[[வடமேற்கு ஓரியண்ட் எயர்லைன்சு வானூர்தி 307]]** *(Northwest Orient Airlines Flight 307)*; மார்ட்டின் 2–0–2 என்ற எண்ணுடன் கூடிய வடமேற்கு ஓரியண்ட் எயர்லைன்சு வானூர்தி 307, மினியாபோலிஸ்-செயிண்ட் பால் சர்வதேச வானூர்தி நிலையத்திற்கு அருகில் ஒரு கொடிக்கம்பத்தில் மோதி விபத்துக்குள்ளானது. வானூர்தியில் இருந்த 13 பேரும் தரையில் இருந்த இருவரும் கொல்லப்பட்டனர்.
* மார்ச்சு 12-- **[[லாண்டோ வானூர்திப் பேரழிவு ]]** *(Llandow air disaster)*; முறையற்ற ஏற்றுதல் காரணமாக லாண்டோ வானூர்தி நிலையத்தை நெருங்கும் போது அவ்ரோ 689 டியூடர் V வானூர்தி விபத்துக்குள்ளானது, வானூர்தியில் இருந்த 83 பேரில் 80 பேர் இறந்தனர், அந்த நேரத்தின் வரலாற்றில் மிக மோசமான வானூர்திப் பேரழிவு கூறப்பட்டது.

* **ஏர் பிரான்ஸ் பல டக்ளசு டிசி-4 விபத்துக்கள் 1950** *(1950 Air France multiple Douglas DC-4 accidents)*:
* சூன் 12-- **[[ஏர் பிரான்சு டக்ளசு டிசி-4 எப்-பிபிடிஈ விபத்து.]]** *(Air France Douglas DC-4 (F-BBDE) Crash*; சாய்கோனில் இருந்து பாரிசுக்குச் சென்ற ஏர் பிரான்சு டக்ளசு டிசி-4 (எப்-பிபிடிஈ) வானூர்தி பகுரைன் வானூர்தி நிலையத்தை நெருங்கும் போது அரேபியக் கடலில் விபத்துக்குள்ளானது, அதில் பயணித்த 52 பேரில் 46 பேர் கொல்லப்பட்டனர்.
* சூன் 14-- **[[ஏர் பிரான்சு டக்ளசு டிசி-4 எப்-பிபிடிஎம் விபத்து.]]** *(Air France Douglas DC-4, F-BBDM Crash)*; சாய்கோனில் இருந்து பாரிசுக்குச் சென்ற ஏர் பிரான்சு டக்ளசு டிசி-4 (எப்-பிபிடிஎம்) வானூர்தி பகுரைன் வானூர்தி நிலையத்தை நெருங்கும் போது அரேபியக் கடலில் விபத்துக்குள்ளானது, அதில் பயணித்த 53 பேரில் 40 பேர் கொல்லப்பட்டனர்.
* சூன் 24-- **[[வடமேற்கு ஓரியண்ட் எயர்லைன்சு வானூர்தி 2501]]** *(Northwest Orient Airlines Flight 2501)*; 58 பேருடன் சென்ற டக்ளசு டிசி-4 வானூர்தி, வடமேற்கு ஓரியண்ட் ஏர்லைன்ஸ் வானூர்தி 2501, மிச்சிகன் ஏரிக்கு மேல் எந்த தடயமும் இல்லாமல் காணாமல் போனது.
* சூன் 26-- **[[ஆத்திரேலியன் தேசிய எயார்வேசு டக்ளசு டிசி-4 விபத்து 1950]]** *(1950 Australian National Airways Douglas DC-4 crash)*;ஆத்திரேலியன் தேசிய எயார்வேசு டக்ளசு டிசி-4, பேர்த் விமான நிலையத்திலிருந்து புறப்பட்டவுடன் விபத்துக்குள்ளானது, அதில் இருந்த 29 பேரும் கொல்லப்பட்டனர்.

## சான்றாதாரங்கள்